NORAKSTS

|  |  |
| --- | --- |
| 28.04.2022 | Nr.7/8 |

###### JELGAVAS VALSTSPILSĒTAS PAŠVALDĪBAI PIEDEROŠO INŽENIERTEHNISKO TĪKLU IEGULDĪŠANA SIA ”JELGAVAS ŪDENS” PAMATKAPITĀLĀ

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma ”Par pašvaldībām” 14.panta pirmās daļas 1.punktu un otrās daļas 3.punktu, 21.panta pirmās daļas 17.punktu, Publiskas personas mantas atsavināšanas likuma 40.pantu un Publiskas personas kapitāla daļu un kapitālsabiedrību pārvaldības likuma 49.panta pirmo daļu un 63.panta pirmās daļas 1.punktu un pamatojoties uz Uzņēmumu reģistra apstiprinātajā sarakstā iekļautā mantisko ieguldījumu novērtēšanas eksperta  
SIA ”Grant Thornton Baltic” 2022. gada 14. aprīļa vērtējumu Nr.GT2022-20n, lai nodrošinātu Jelgavas valstspilsētas ūdens apgādes un kanalizācijas tīklu racionālu un efektīvu apsaimniekošanu,

**JELGAVAS VALSTSPILSĒTAS DOME NOLEMJ:**

Ieguldīt SIA ”JELGAVAS ŪDENS” (vienotais reģ. Nr. 41703001321) pamatkapitālā kā mantisko ieguldījumu Jelgavas valstspilsētas pašvaldībai piederošos inženiertehniskos tīklus – ūdens apgādes un kanalizācijas tīklus atbilstoši sarakstam (pielikumā) ar kopējo vērtību  
644 800,00 *euro* (seši simti četrdesmit četri tūkstoši astoņi simti *euro*), palielinot  
SIA ”JELGAVAS ŪDENS” pamatkapitālu par 644 800,00 *euro* (seši simti četrdesmit četri tūkstoši astoņi simti *euro*).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī